夢李白
作者：張祜
朝代：唐

paragraphs: 我愛李峨嵋，夢尋尋不見。
忽聞海上騎鶴人，云白正陪王母宴。
須臾不（陳九思同志疑「大」字之訛。
）醉下碧虛，搖頭逆浪鞭赤魚。
迴眸四顧飛走類，若嗔老氣多終諸。
問余曰張祜，爾則狂者否？
朝來王母安瑤池，茅君道爾還愛酒。
祜當聽我言，我昔開元中，生時值明聖，發迹恃文雄。
一言可否由賀老，即知此老心還公。
朝廷大稱我，我亦自超羣。
嚴陵死後到李白，布衣長揖萬乘君。
玄宗開懷死（陳九思同志疑當作「樂」。
）其說，滿朝呼吸生氣雲。
中人高力士，脫驊（疑是「鞾」之誤。
「鞾」，同「靴」。
）羞欲樂。
（陳九思同志疑當作「死」。
）讒言密相構，送年千萬里。
辛苦夜夜歸，知音聊復稀。
青雲舊李白，憔悴爲酒客。
自此到人間，大蟲無肉喫。
男兒重意氣，百萬呵一擲。
董賢在前官亦崇，梁冀破家金謾積。
匡山夜醉時，吟爾古風詩。
振振二雅興，重顯此人詞。
賀老不得見，百篇徒爾爲。
李白歎爾空淚下，王喬聞爾甚相思。
爾當三萬六千日，訪我蓬萊山。
高聲叫李白，爲爾開玄關。
天明夢覺白亦去，兀兀此身天地間。
（南宋蜀刻本《張承吉文集》，承江寧唐圭璋先生見告。
）。